Med sin første seier på 17 kamper sikret Start eliteseriespill i Kristiansand i 2016.

– Det er helt ubeskrivelig. Helt fantastisk å få oppleve dette, sier Start-trener Bård Borgersen like etter at kampen er over.

– Folk har jobbet så hardt her i klubben for at vi skulle overleve. At spillerne, som har vært under et vanvittig press i hele år, klarer å skape den energien vi ser i andre omgang i dag, det er imponerende, sier en lettet Start-trener.

Han er stolt over at han klarte jobben han var satt til å gjøre, nemlig å redde Start fra nedrykk, til tross for et elendig år, økonomisk og sportslig.

– Det er en fantastisk tilfredsstillelse å lykkes med jobben og med kampen i dag, sier Borgersen.

NETT-TV: En lettet Start-trener

NETT-TV: En rørt Start-trener Du trenger javascript for å se video. NETT-TV: En rørt Start-trener

Nervepirrende

Etter en nervepirrende kamp ble det jubel på og utenfor Sør Arena, der hjemmelaget Start desidert hadde mest å tape, mens Jerv hadde alt å vinne.

Med 1-1-resultat i Grimstad, ville 0–0 holdt for Start hjemme i Kristiansand. Jerv måtte ha minst ett mål for å sikre eliteseriespill. Med to scoringer til Jerv, ville onsdagens verter være nødt til å score tre ganger for å vinne sammenlagt.

Sørlandet har aldri før sett en så stor og viktig kamp mellom to av landsdelens klubber. Eliteserieplass og retten til å kalle seg Sørlandets beste fotballklubb var gevinsten.

NETT-TV: Ellevill jubel i Start-garderoben

Se feiringen i garderroben Du trenger javascript for å se video.

– Ekstremt lettet

Målscorer for Start Espen Børufsen er lettet etter et utfordrende år.

Espen Børufsen scoret det viktige 2-1-målet for Start Foto: Schrøder, Tor Erik / NTB scanpix

– Jeg er ekstremt lettet. Det har vært noen mentalt tøffe dager etter kampen på Levermyr mot Jerv. Vi visste det ville bli en tøff kamp, sier Børufsen.

Han satte inn det viktige 2-1-målet tidlig i andre omgang.

– Jeg er stolt av målet, og stolt av gutta. Nå forblir vi i eliteserien. Vi er ikke stolte over sesongen, men nå kan vi endelig juble. Vi kan nesten ikke huske sist gang vi vant en kamp, sier Børufsen.

Laster Twitter-innhold Kunne ikke laste innhold, men du kan gå til twittermeldingen.

Starts bestemann gjennom en dårlig sesong, keeper Håkon Opdal.

– Jeg er veldig glad og veldig tom nå. Selv om vi fikk et mål mot oss i første omgang var jeg positiv, og hadde troa på at vi ville ta over spillet i andre omgang. Jeg tror vi er bedre trent, og derfor kunne dra fra Jerv i andre omgang, sier Opdal.

Opdal: – Utrolig deilig

- Utrolig deilig Du trenger javascript for å se video.

Jerv åpnet best

Over 12000 tilskuere på Sør Arena fikk se at Jerv åpnet best.

Kampen der enten Start enten måtte vinne, eller holde buret helt rent for mål, for å sikre seg plass i neste års eliteserie.

Men Start slet med å skape sjanser, mens Jerv presset på uten å score.

42 minutter ut i første omgang eksploderer et nesten fullsatt stadion. Andreas Hollingen skyter fra 20 meter og ballen går ned i hjørnet. Start leder, og startsupporterne kan juble i tre minutter.

For like før pause spiller Omoijuanfo frem Dennis Agyare Antwi, som kjemper seg gjennom Start-forsvaret og utligner for Jerv. Grimstad lukter igjen på muligheten for opprykk, og lagene går til pause.

Start tar over kampen

Andre omgang starter med en tidlig scoring. Espen Børufsen sørger for mål, og Start tar over styringen av kampen.

Jerv gir ikke opp, og alle vet at det skal kun ett Jerv-mål til for at gjestene fra Grimstad rykker opp i eliteserien.

Men det er Start som endelig har marginene på sin side. Etter 82 minutter setter Alex De John inn 3 – 1-målet. Amerikaneren stormet fremover fra midtstopperposisjon og ble spilt alene med keeper. Forsvareren var nådeløs og banket ballen i nettaket.

Publikum er i ekstase, og jubler for eliteseriespill i Kristiansand.